กสทช. เผยคนใช้งานดาต้าผ่านมือถือเพิ่มถึง 16.95% แต่ใช้ด้วยเสียงลดลง13%
เลขาธิการ กสทช. เผยไตรมาส 1 ปี 61 ปริมาณการใช้งานโทรศัพท์ด้วยเสียงโดยตรงผ่านโทรศัพท์เคลื่อนที่ลดลงจากไตรมาส 4 ปี 60 ถึง 13%แค่ใช้งานดาต้าผ่านโทรศัพท์เคลื่อนที่เพิ่มขึ้นถึง 16.95% ชี้อาจเกิดจากพฤติกรรมการใช้งานที่เปลี่ยนเป็นโทรหากันผ่านแอปพลิเคชันบนโทรศัพท์เคลื่อนที่แทน1 ส.ค.2561 สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) รายงานว่า ฐากร ตัณฑสิทธิ์เลขาธิการ กสทช.เปิดเผยว่า จากข้อมูลของสำนักงาน กสทช. พบว่า ไตรมาส 1 ปี 2561 ปริมาณการใช้งานโทรศัพท์ด้วยเสียงโดยตรงผ่านโทรศัพท์เคลื่อนที่ลดลงจากไตรมาส 4 ปี 2560 ถึง 13%โดยไตรมาส 4 ปี 2560 มีปริมาณการโทรอยู่ที่ 8900 ล้านนาที ขณะที่ไตรมาส 1 ปี 2561 มีปริมาณการโทรอยู่ที่ 7700 ล้านนาที เมื่อดูข้อมูลปริมาณการใช้งานอินเทอร์เน็ตผ่านโทรศัพท์เคลื่อนที่ไตรมาส 1 ปี 2561 พบว่าเพิ่มขึ้น จากไตรมาส 4 ปี 2560 ถึง 16.95%โดยเพิ่มจาก 1033022 เทราไบต์ เป็น 1208046 เทราไบต์ แสดงให้เห็นว่าคนไทยเปลี่ยนรูปแบบการใช้งานจากที่โทรหากันด้วยเสียงผ่านโทรศัพท์เคลื่อนที่โดยตรง เป็นการโทรหากันผ่านอินเทอร์เน็ตบนโทรศัพท์เคลื่อนที่ ด้วยแอปพลิเคชัน อาทิLine WhatsApp skype Messenger KakaoTalkหรือแอปพลิเคชันอื่นๆ แทนทั้งนี้ จากการสำรวจของสำนักงาน กสทช. พบว่า การโทรศัพท์ด้วยเสียงผ่านแอปพลิเคชันบนโทรศัพท์เคลื่อนที่จะใช้ปริมาณการใช้อินเทอร์เน็ต ดังนี้Lineใช้ปริมาณอินเทอร์เน็ต 0.67MB ต่อนาทีWhatsAppใช้ปริมาณอินเทอร์เน็ต1.52MB ต่อนาทีskypeใช้ปริมาณอินเทอร์เน็ต1.64MB ต่อนาทีMessengerใช้ปริมาณอินเทอร์เน็ต 0.67MB ต่อนาที KakaoTalkใช้ปริมาณอินเทอร์เน็ต0.6MB ต่อนาทีTangoใช้ปริมาณอินเทอร์เน็ต 1.1MB ต่อนาทีHangoutsใช้ปริมาณอินเทอร์เน็ต0.68MB ต่อนาที และViberใช้ปริมาณอินเทอร์เน็ต1.01MB ต่อนาทีส่วนการโทรในรูปแบบวิดีโอคอลผ่านแอปพลิเคชันบนโทรศัพท์เคลื่อนที่จะใช้ปริมาณการใช้อินเทอร์เน็ต ดังนี้Lineใช้ปริมาณอินเทอร์เน็ต 2.72MB ต่อนาทีWhatsAppใช้ปริมาณอินเทอร์เน็ต 4.89MB ต่อนาทีskypeใช้ปริมาณอินเทอร์เน็ต 10.01MB ต่อนาทีMessengerใช้ปริมาณอินเทอร์เน็ต 5.29MB ต่อนาทีKakaoTalkใช้ปริมาณอินเทอร์เน็ต 3.41MB ต่อนาทีTangoใช้ปริมาณอินเทอร์เน็ต 4.72MB ต่อนาทีHangoutsใช้ปริมาณอินเทอร์เน็ต 36.58MB ต่อนาที และViberใช้ปริมาณอินเทอร์เน็ต 40.52MB ต่อนาทีข้อมูลดังกล่าวแสดงให้เห็นถึงแนวโน้มการใช้งานดาต้าผ่านโทรศัพท์ที่เพิ่มขึ้นของประเทศไทย สวนทางกับการโทรหากันโดยตรงด้วยเสียงผ่านโทรศัพท์เคลื่อนที่ที่ลดลง อาจเกิดจากพฤติกรรมการใช้งานที่เปลี่ยนแปลงไปเป็นการโทรหากันผ่านแอปพลิเคชันบนโทรศัพท์เคลื่อนที่แทน เพื่ออำนวยความสะดวกในชีวิตประจำวัน ฐากร กล่าวหมายเหตุ ข้อมูลนี้ใช้หน่วย 1000 กิกะไบต์= 1เทราไบต์ และ 1000 เทราไบต์= 1เพตะไบต์
เลขาธิการ กสทช. เผยไตรมาส 1 ปี 61 ปริมาณการใช้งานโทรศัพท์ด้วยเสียงโดยตรงผ่านโทรศัพท์เคลื่อนที่ลดลงจากไตรมาส 4 ปี 60 ถึง 13% แค่ใช้งานดาต้าผ่านโทรศัพท์เคลื่อนที่เพิ่มขึ้นถึง 16.95%
กสทช.,โทรศัพท์,โทรศัพท์เคลื่อนที่